MINT ธุรกิจกำลังเข้าสู่ High Seasonแนะนำซื้อราคาเป้าหมาย 35.00 บาท
MINT เป็นหลักทรัพย์ที่มีผลการดำเนินงานที่ดีแห่งหนึ่งในกลุ่มโรงแรมของไทย และได้ประโยชน์เต็มที่จากธุรกิจท่องเที่ยวไทยที่กำลังเติบโตสดใส อีกทั้งไทยมีสถานการณ์การเมืองที่ควบคุมได้ในขณะนี้ รวมทั้งข้อดีคือไทยเป็นแหล่งท่องเที่ยวที่มีความคุ้มค่าในการใช้เงิน (Value for money) ที่ดีที่สุดแห่งหนึ่งของโลก แนะนำซื้อ ราคาหุ้นขณะนี้ซื้อขายด้วย P/E ปี 59 ที่ประมาณ 20 เท่า ซึ่งเป็นค่าเฉลี่ย 7 ปีย้อนหลัง ราคาพื้นฐานเป็น 35.00 บาท ซึ่งประเมินด้วยวิธีส่วนคิดลดกระแสเงินสดสุทธิ (DCF)
9 ต.ค. 2558

บล.ดีบีเอสฯ ระบุในบทวิเคราะห์ (9 ต.ค.) ว่า  บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ชอบที่มีการกระจายความเสี่ยงทางธุรกิจได้เป็นอย่างดี และมีกลยุทธ์การขยายตัวอย่างต่อเนื่อง แนวโน้มธุรกิจสดใส คาดว่ากำไรสุทธิจะดีขึ้นตั้งแต่ไตรมาส 4/58 8 เป็นต้นไป เนื่องจาก
1) เข้าสู่ฤดูกาลท่องเที่ยวในช่วงไตรมาส 4/58 และไตรมาส 1/59
2) โครงการที่อยู่อาศัยเริ่มให้รายได้ คือ อนันตรา เรสซิเดนท์ ที่ภูเก็ต
3) มีแหล่งรายได้เพิ่มขึ้นจากโรงแรมแห่งใหม่ คือ Avani Riverside รวมทั้งการปรับปรุงตกแต่งโรงแรม 3 แห่งแล้วเสร็จ 
4) มี Upside จากการเข้าซื้อกิจการอีก 8 แห่งของโรงแรม Tivoli
5) มีการปรับปรุงธุรกิจอาหารที่สิงคโปร์ครั้งใหญ่ และดำเนินการเสร็จสิ้นแล้ว คือ Thai Express ซึ่งคาดว่าจะทำรายได้ดีขึ้นตั้งแต่ช่วงปี 59 เป็นต้นไป
มีการกระจายความเสี่ยงของรายได้ โดยรายได้ประมาณ 55% มาจากไทย ส่วนที่เหลือ 45% มาจากต่างประเทศ ส่วนเรื่องการลอบวางระเบิดแยกราชประสงค์มีผลกระทบต่อบริษัทจำกัดมาก เพราะสัดส่วนรายได้จากโรงแรมในกรุงเทพฯเป็นสัดส่วนเพียง 6% จากรายได้รวม
เราเห็นว่า MINT เป็นหลักทรัพย์ที่มีผลการดำเนินงานที่ดีแห่งหนึ่งในกลุ่มโรงแรมของไทย และได้ประโยชน์เต็มที่จากธุรกิจท่องเที่ยวไทยที่กำลังเติบโตสดใส อีกทั้งไทยมีสถานการณ์การเมืองที่ควบคุมได้ในขณะนี้ รวมทั้งข้อดีคือไทยเป็นแหล่งท่องเที่ยวที่มีความคุ้มค่าในการใช้เงิน (Value for money) ที่ดีที่สุดแห่งหนึ่งของโลก
แนะนำซื้อ ราคาหุ้นขณะนี้ซื้อขายด้วย P/E ปี 59 ที่ประมาณ 20 เท่า ซึ่งเป็นค่าเฉลี่ย 7 ปีย้อนหลัง ราคาพื้นฐานเป็น 35.00 บาท ซึ่งประเมินด้วยวิธีส่วนคิดลดกระแสเงินสดสุทธิ (DCF) 